व्यवस्था का मूल तत्व है न्याय
न्यायसमान निष्पक्ष होता है, न्याय व्यवस्था का मूल तत्व है। पुलिस न्यायिक व्यवस्था से कोई भी अपराधी बचकर नहीं निकलना चाहिए। न्याय सदैव स्वीकार्य होता है। हमें यह विचार कर कार्य करना चाहिए कि यही जजमेंट यदि मेरे लिए हो तो क्या हो। यह बात सरदार पटेल सभागार में लोक अभियोजक न्यायवादियों की प्रशिक्षण कार्यशाला के समापन पर महानिरीक्षक मधुबन अकादमी की महानिरीक्षण डाॅ. सुमन मंजरी ने कही। इस दौरान उन्होंने भागीदारों को प्रमाणपत्र स्मृतिचिह्न वितरित किए। संयोजक शशिकांत शर्मा जिला न्यायवादी ने बताया कि केके सिंधु निदेशक अकादमी के नेतृत्व में यह कार्यशाला 14 दिंसबर से आरंभ हुई थी।
कार्यशाला में तीन जिला न्यायवादी छह उप जिला न्यायवादी 15 सहायक जिला न्यायवादी ने प्रशिक्षण लिया किया है। समापन सत्र पर प्रशिक्षु पंकज राज गर्ग जिला न्यायवादी ने बताया कि यहां विशेषज्ञों ने उन्हें विस्तृत रूप से पढ़ाया है। फॉरेंसिक साइंस, साइबर अपराध, जेल का भ्रमण, पुलिस संग्रहालय से प्राप्त जानकारी ज्ञान ने उनके माइंडसेट को पूरी तरह बदल दिया है। अब वे बेहतर तरीके से केस लड़ सकेंगे।
hin_Deva hin_Deva hin_Deva